Diari Oficial de la Generalitat Valenciana


Sumari del DOGV 4878, del 08-11-2004 (2004/11853)

RESOLUCIÓ de 2 de novembre del 2004, del president de la Generalitat, per la qual delega determinades atribucions en distints òrgans de la Presidència de la Generalitat.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4878

Data del DOGV
:   08-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11107


Data del document
:   02-11-2004

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * competència administrativa
    * administració regional
    * delegació de poders

RESOLUCIÓ de 2 de novembre de 2004, del president de la Generalitat, per la qual delega determinades atribucions en distints òrgans de la Presidència de la Generalitat. [2004/X11329]
  
Per Decret 8/2004, de 3 de setembre, del president de la Generalitat, s'han assignat a la Presidència de la Generalitat les competències en determinades matèries que queden adscrites a este departament.
  
El Decret 133/2004, de 3 de setembre, del Consell de la Generalitat, pel qual s'establix l'estructura orgànica de la Presidència i de les conselleries de l'administració de la Generalitat, ha dotat d'una nova configuració l'organigrama de la Presidència de la Generalitat, estructurant els seus diversos òrgans superiors i directius.
  
Així mateix, per mitjà de Decret 180/2004, d'1 d'octubre, del Consell de la Generalitat, s'ha aprovat el Reglament Orgànic i Funcional de la Presidència de la Generalitat.
  
El president de la Generalitat exercix les funcions establides en la Llei de Govern Valencià, així com aquelles que li corresponen com a màxima autoritat dels òrgans i unitats que s'integren en la seua estructura orgànica.
  
A fi de dotar de major agilitat a la gestió dels assumptes la competència dels quals té assignada la Presidència, i d'acord amb el principi d'eficàcia que regix l'actuació de les administracions públiques, es considera oportú delegar determinades atribucions en diversos òrgans adscrits a este departament.
  
En virtut d'això, i de conformitat amb el que disposen els articles 16.2, 35, per analogia, i 68 de la Llei de Govern Valencià; i en els articles 13 i 14 de la Llei de Règim Jurídic de les Administracions Públiques i del Procediment Administratiu Comú, resolc:
  
Primer
  
Es deleguen en el vicepresident del Consell de la Generalitat l'exercici de les atribucions següents:
  
1. La facultat de subscriure convenis de col·laboració amb persones físiques o jurídiques privades, dels quals no es deriven compromisos de caràcter econòmic imputables als pressupostos de despeses de la Generalitat, dins l'àmbit de les matèries que té encomanades, i les que puguen correspondre al president.
  
2. Dictar les resolucions relatives a les convocatòries específiques i a l'atorgament de les ajudes i subvencions a què es referix l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, així com la convocatòria i l'atorgament de les beques a què es referix el Decret 108/1992, de 6 de juliol, del Govern Valencià, dins l'àmbit funcional adscrit directament al president de la Generalitat, i a l'encomanat al vicepresident del Consell de la Generalitat.
  
La present delegació inclou al seu torn la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació de tals expedients, en totes les seues fases.
  
Segon
  
Es delega en el conseller de Relacions Institucionals i Comunicació l'exercici de les atribucions següents:
  
1. La facultat de subscriure convenis de col·laboració amb persones físiques o jurídiques privades, dels quals no es deriven compromisos de caràcter econòmic imputables als pressupostos de despeses de la Generalitat, dins l'àmbit de les matèries que té encomanades.
  
2. Dictar les resolucions relatives a les convocatòries específiques i a l'atorgament de les ajudes i subvencions a què es referix l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, així com la convocatòria i l'atorgament de les beques a què es referix el Decret 108/1992, de 6 de juliol, del Govern Valencià, dins l'àmbit funcional que té encomanat.
  
La present delegació inclou al seu torn la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació de tals expedients, en totes les seues fases.
  
3. L'adjudicació provisional de les concessions d'emissores de radiodifusió sonora en ones mètriques amb modulació de freqüència.
  
Tercer
  
Es delega en la consellera de Cooperació i Participació l'exercici de les atribucions següents:
  
1. La facultat de subscriure convenis de col·laboració amb persones físiques o jurídiques privades, dels quals no es deriven compromisos de caràcter econòmic imputables als pressupostos de despeses de la Generalitat, dins l'àmbit de les matèries que té encomanades.
  
2. Dictar les resolucions relatives a les convocatòries específiques i a l'atorgament de les ajudes i subvencions a què es referix l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, així com la convocatòria i l'atorgament de les beques a què es referix el Decret 108/1992, de 6 de juliol, del Govern Valencià, dins l'àmbit funcional que té encomanat.
  
La present delegació inclou al seu torn la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació de tals expedients, en totes les seues fases.
  
Quart
  
Es delega, en els secretaris autonòmics adscrits a la vicepresidència del Consell de la Generalitat; i en els secretaris autonòmics de les àrees competencials encomanades al conseller de Relacions Institucionals i Comunicació i les de la consellera de Cooperació i Participació, cada un dins el seu àmbit funcional, la resolució dels procediments instats per a delimitar la responsabilitat patrimonial de l'administració, als quals es referixen els articles 139 i següents de la Llei de Règim Jurídic de les Administracions Públiques i del Procediment Administratiu Comú.
  
Quint
  
Es delega en la sotssecretària de la Presidència de la Generalitat l'exercici de les atribucions següents, sense perjuí de les delegacions que es realitzen en altres òrgans de la Presidència:
  
1. Les facultats ordinàries en matèria de contractació administrativa i de dret privat.
  
2. Els actes de retenció de crèdit, autorització de la despesa, disposició de crèdit, reconeixement d'obligacions i proposta de pagament, dins dels límits legals i reglamentaris.
  
3. La resolució de recursos en via administrativa que corresponguen al president, amb les excepcions legals corresponents.
  
4. La resolució dels procediments instats per a delimitar la responsabilitat patrimonial de l'administració, als quals es referixen els articles 139 i següents de la Llei de Règim Jurídic de les Administracions Públiques i del Procediment Administratiu Comú, que puguen instar-se com a conseqüència de l'actuació dels òrgans adscrits directament al president o al vicepresident del Consell de la Generalitat.
  
5. Les facultats corresponents al titular del departament en matèria de patrimoni, segons el que disposa la vigent Llei de Patrimoni de la Generalitat Valenciana i la resta de normativa aplicable.
  
6. La facultat per a resoldre les reclamacions prèvies a la via judicial civil.
  
7. L'exercici de les facultats que li corresponguen com a màxim titular de l'àrea de Presidència en matèria pressupostària, d'acord amb el que establix el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana; lleis de pressupostos de la Generalitat Valenciana i la resta de normativa aplicable.
  
8. La revisió d'ofici dels actes administratius nuls de ple dret dictats pels òrgans de la Presidència.
  
9. La declaració de lesivitat dels actes administratius anul·lables dictats pels òrgans de la Presidència.
  
10. L'exercici de les funcions atribuïdes per la normativa vigent al titular el departament en matèria de personal.
  
Sext
  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que establix l'article 68.5 de la Llei de Govern Valencià, i en l'article 13.6 de la Llei de Règim Jurídic de les Administracions Públiques i del Procediment Administratiu Comú. Les atribucions delegades en el present decret podran ser advocades, en els termes i amb els requisits que establix l'article 14 de l'esmentada llei.
  
Sèptim
  
En tots aquells supòsits en què es faça ús de la present delegació, haurà de fer-se constar expressament en la resolució o acte que s'adopte, considerant-se dictades per l'òrgan delegatori.
  
Les atribucions exercides per delegació no podran ser objecte de delegació en un altre òrgan.
  
Octau
  
La present resolució produirà efectes des del mateix dia de l'aprovació.